钦定古今图书集成/明伦汇编/人事典/第017卷 > 《黄帝素问》 > 《气交变论篇》
## 钦定古今图书集成/明伦汇编/人事典/第017卷 > 《黄帝素问》 > 《气交变论篇》

岁火太过，炎暑流行，金肺受邪。民病中热，肩背热，甚
则胁支满胁痛，膺背肩胛间痛。

“诸戊之岁，火运太过，火胜则克金，故金肺受邪。” 肩背者，肺之俞也，若亢极则心火自伤，膺胸之内，心主之宫城也。背为阳，心为阳中之太阳，故胸中膺背肩胛间痛。手少阴心脉出胁下，循臑内，下肘中，循臂内后廉，是以胁支满痛。

岁金不及，炎火乃行，民病肩背瞀重。

六乙之岁，金运不及，则所胜之火气乃行，肺俞在肩背，故民病肩背。